Mnr. Lesufi, u is in ’n posisie om die land ten goede te kan verander en u het die vermoë om die media baie doeltreffend te gebruik. Ek daag u uit om die kans te gebruik om saam met ons te werk aan ’n plan om Suid-Afrika te bou vir almal wat hierin woon en nie te verval in politieke retoriek wat verdeel en openbare skole vernietig nie.
Ek hoop die minister van basiese onderwys luister na al die openbare kommentaar, skep die geleentheid vir dialoog en debat en neem besluite in die beste belang van die land.